Het ek dan miskien 'n behae in die dood van die goddelose? Spreek die Here Here. Nie liewer daarin dat hy hom bekeer van al sy weë en lewe nie?
Die betekenis van die verlossing in Jesus Christus is dat die straf wat Hy gedra het nie vir ons verligting of versagting of afslag van God se straf gee nie: dit verskoon ons heeltemal van God se straf.
Hy moes die wet volmaak onderhou - daar moes nêrens eers die geringste aanduiding van sonde of oortreding teen God wees nie.
God kan geen sondaar aanneem en die ewige lewe gee nie. Geen mens kan 'n middelaar wees as hyself eers vir sy sondes gestraf moet word, voordat hy vir ander se sondes gestraf kan word nie (Hebr. 2: 10).
Hy moes nie soos Pilatus wees wat sy hande voor almal was en sê dat hy hierdie man onskuldig vind, en nou niks verder met die saak te doen wil hê nie.
Jesus kon al hierdie dinge doen, en daarom kon Hy ons met God se straf versoen en ons deur sy Heilige Gees vernuut tot 'n lewe van gehoorsaamheid en dankbaarheid.
Ons moet besef dat dit nie 'n gedeeltelike verlossing is nie, m.a.w. ons hoef nie met ons werke of deur die aanbidding van die heiliges of van enige iets anders by te dra vir ons saligheid nie.
Mense wat versoen is met God en vernuut word deur die Heilige Gees lewe nie so nie, hulle lewens verander.